Elítéltek gyermekeinek gyûjt ajándékokat a Magyar Testvéri Börtöntársaság
A rács mögött büntetésüket töltõ szülök és a gyermekeik közötti családi kötelékek erõsítésére az idén 22. alkalommal indított el Angyalfa-program néven karácsonyi karitatív ajándékozási akciót a Magyar Testvéri Börtöntársaság.
Ezekben a napokban a börtönlelkészek kérdõívekkel járják a cellákat, hogy összeírják az elítéltek gyermekeinek nevét címét, aminek alapján a jótékonysági akciót lebonyolíthatják - mondta el az MTI-nek Roszik Gábor, a civil szervezet vezetõje.
Eközben az ország több iskolájában cipõsdobozgyûjtést tartanak, ennek keretében a tanulók játékokat, könyveket, édességet ajánlanak fel, amelyekbõl aztán a csomagok összeállíthatók. Többi között a soproni, az aszódi, a nyíregyházi egyházi iskolákban különösen aktívak a gyerekek, hogy valahol egy ismeretlen, hátrányos helyzetû kis társuknak ily módon örömet szerezzenek. A dobozokba elhelyezett ajándékok egy része a börtönben lévõ szülõk - többnyire apák - nevében a helyi papok, lelkipásztorok bevonásával, hívõ civil aktivisták közvetítésével jutnak el a címzettekhez.
A karácsonyi ajándékok egy része a börtönben, az ünnepi beszélõn cserél gazdát, amikor az elítélt személyesen adhatja át gyermekének a nevére elõre összeállított csomagot. Ennek a gesztusnak - utalt rá Roszik Gábor - sok esetben különös jelentõsége lehet, mert van, hogy a kisgyerek most kap életében elõször ajándékot a szülõjétõl.
Az Agyalfa-program által hozzávetõen ezer nehéz sorsú gyerek részesülhet az ajándékozás örömében. Az érzelmi megerõsödés révén szilárdabbá válhat a szülõ-gyermek közötti kapcsolat, így a kényszerû távollét ellenére nagyobb az esély, hogy a család együtt marad - állítja a börtöntársaság vezetõje.
Ennek társadalmilag is nagy a jelentõsége, a tapasztalat szerint ugyanis azok a börtönviseltek, akiket szabadulás után is vár a családi tûzhely melege, jóval kisebb valószínûséggel válnak visszaesõvé, mint azok, akiket nem várnak otthon. "Vagyis a szeretet megnyilvánulása a karácsonyi ajándékozás ezen formájában némi áttétellel kihat a közbiztonság alakulására" - hívta fel a figyelmet Roszik Gábor.
elítélt gyermek börtön adomány karácsony